RESOLUCIÓNS DA ALCALDÍA DITADAS EN RELACIÓN Á ORGANIZACIÓN, FUNCIONAMENTO E RÉXIME XURÍDICO DAS CORPORACIÓNS LOCAIS
ADMINISTRACIÓN LOCAL — Municipal — Tui (Outros documentos, notificacións e informacións públicas, 13/07/2015)

De conformidade co disposto nos artigos 44, 46 e 52 do RD 2568/1986, de 23 de novembro, polo que se aproba o Regulamento de Organización, funcionamento e réxime xurídico das entidades locais, fanse públicas as seguintes Resolucións de Alcaldía: RESOLUCIÓN DE ALCALDÍA.- NOMEAMENTO DE MEMBROS DA XUNTA DE GOBERNO LOCAL E DELEGACIÓN DE COMPETENCIAS. Constituída a Corporación Municipal en sesión extraordinaria celebrada o pasado día 13 de xuño de 2015, en base ao recollido nos artigos 20.1 b) e 23 da Lei 7/1985, de 2 de Abril, Reguladora das Bases do Réxime Local, e os artigos 35.2 e 52 do Real Decreto 2568/1986, de 23 de novembro, polo que se aproba o Regulamento de Organización, Funcionamento e Réxime xurídico das Corporacións Locais, esta Alcaldía, RESOLVE: PRIMEIRO: Nomear como membros da Xunta de Goberno local aos seguintes concelleiros/as: SEGUNDO: Establecer as sesións ordinarias da Xunta de Goberno Local que terán lugar os xoves, cada quince días, ás 13:00 horas no Salón de Concelleiros desta Casa Consistorial. TERCEIRO: Corresponde á Xunta de Goberno Local, ademais da asistencia permanente ao Alcalde no exercicio das súas funcións, as seguintes competencias que se delegan: CUARTO: Notificar persoalmente a presente resolución aos designados, que se considerará aceptada tacitamente, salvo manifestación expresa; e remitir dita Resolución ao Boletín Oficial da provincia de Pontevedra, e ao Taboleiro de Anuncios do Concello para a súa publicación, sen prexuízo da súa efectividade dende o día seguinte á firma da resolución polo Alcalde. QUINTO: Dar conta desta Resolución ó Pleno Corporativo na sesión extraordinaria que se convoque en cumprimento do art.38 do RD 2568/1986, de 23 de novembro. RESOLUCIÓN DE ALCALDÍA.- NOMEAMENTO DE TENENTES DE ALCALDE. Constituída a Corporación Municipal en sesión extraordinaria celebrada o pasado día 13 de xuño de 2015, resulta necesario, de conformidade co establecido no artigo 38 do RD 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, realizar dentro do prazo dos 30 días seguintes ó da sesión de constitución o nomeamento de Tenentes de Alcalde. Considerando que, segundo o establecido no art.46.1 do citado RD 2568/1986, os Tenentes de Alcalde serán nomeados polo Alcalde de entre os membros da Xunta de Goberno local, e que o seu número non poderá exceder o número de membros deste órgano colexiado; vista a Resolución de Alcaldía de 22.06.15, pola que se nomean os concelleiros que pasarán a formar parte da Xunta de Goberno local, esta Alcaldía no uso das competencias conferidas polo art.21.2 da Lei 7/1985, de 2 de Abril, Reguladora das Bases de Réxime Local, RESOLVE: PRIMEIRO: Nomear as seguintes tenencias de Alcaldía, cas funcións e competencias previstas nos artigos 47 e 48 do RD 2568/1986, do 28 de novembro e 63 da Lei 5/1997, do 22 de xullo: Aos Tenentes de Alcalde nomeados, previa aceptación do seu cargo, correspóndelles en canto a tales, substituir ao Alcalde na totalidade das súas funcións e polo orde do seu nomeamento, nos casos de ausencia, enfermidade ou impedimento que imposibilite a este para o exercicio das súas atribucións. SEGUNDO: Notificar persoalmente a presente resolución aos designados, que se considerará aceptada tacitamente, salvo manifestación expresa, así como proceder á publicación da presente Resolución no Boletín Oficial da provincia de Pontevedra e no Taboleiro de anuncios do Concello, sen prexuízo da súa efectividade dende o día seguinte da firma desta Resolución polo Alcalde. TERCEIRO: Dar conta desta Resolución ao Pleno Corporativo na sesión extraordinaria que se convoque en cumprimento do art.38 do RD 2568/1986, de 23 de novembro. RESOLUCIÓN DE ALCALDÍA.- DELEGACIÓNS DAS FUNCIÓNS DE ALCALDÍA. Constituída a Corporación Municipal en sesión extraordinaria celebrada o pasado 13 de xuño, resulta necesario, dentro do prazo dos 30 días seguintes ao da sesión de constitución e por razóns fundamentadas no funcionamento ordinario dos servizos, conferir delegacións especiais e xenéricas dentro do límite previsto no artigo 43 do RD 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Considerando que o artigo 21.3 da Lei 7/1985, de 2 de abril, reguladora das Bases de Réxime Local e 61.3 da Lei 5/1997, de 22 de xullo de Administración Local de Galicia, establecen a relación taxada das competencias e atribucións que son susceptibles de delegación. Tendo en conta que o réxime xeral de delegacións entre os órganos necesarios previstos nos artigos 114 ao 118 do ROF, co alcance, límites e extensión fixados polo citado artigo 43.5 do mesmo texto legal, esta Alcaldía, en virtude das competencias que confire o artigo 21.2 da Lei 7/1985, do 2 de abril, reguladora das Bases de Réxime Local, e 62.1 da Lei 5/1997, do 22 de xullo, RESOLVE: PRIMEIRO: Outorgar aos Concelleiros/as que a continuación se indican, as seguintes delegacións xenéricas: As delegacións anteriores comprenden a facultade de dirixir os servizos correspondentes, así como xestionalos en xeral, incluída a facultade de resolver mediante actos administrativos que afecten a terceiros. SEGUNDO: A presente resolución surtirá efectos a partir do día seguinte ao da súa sinatura, sen prexuízo da súa publicación no Boletín Oficial da Provincia, de conformidade co disposto no artigo 44.1 do RD 2568/1986, do 28 de novembro. TERCEIRO: Notificar o presente acordo aos interesados para a súa aceptación expresa ou tácita e dar conta desta Resolución ó Pleno Corporativo na sesión extraordinaria que se convoque en cumprimento do art.38 do RD 2568/1986, de 23 de novembro. En Tui a 24 de xuño de 2015.—O Alcalde, Enrique Cabaleiro González.